《上元夕偕宾谷丈泛舟石湖登天镜阁》
清代·钱林

石湖浑似镜中过，湖上风光渐绿波。村鼓不圆烟月冷，寺镫先落水风多。

原知胜地宜耕读，且放新年入啸歌。净业合从居士证，楞伽清梵夜如何。

作者简介：（1762—1828）浙江仁和人，原名福林，字东生，一字志枚，号金粟。嘉庆十三年进士，授编修，官至侍读学士、左迁庶子。熟于本朝名臣言行，及河漕、盐榷、钱法诸大政。有《文献征存录》、《玉山草堂诗集》。